ייפקה סטורם

ייפקה סטורם (בהולנדית: Yfke Sturm; נולדה ב-19 בנובמבר 1981) היא דוגמנית הולנדית.

ביוגרפיה
סטורם נולדה באלמיירה. היא התגלתה ב-1997, בגיל 15, וזכתה בתחרות מראה השנה של עלית הולנד ובתחרות הבינלאומית שנערכה בצרפת. לאחר זכייתה חתמה על חוזה עם ראלף לורן וקלווין קליין. ב-2002 עברה להתגורר בניו יורק. עבדה עם מספר גדול של צלמי אופנה ובמגוון רחב של מגזינים, ובין היתר בחמש גרסאות של "ווג" ברחבי העולם ובשש גרסאות של מארי קלייר.

סטורם הופיעה בקמפיין של קרולינה הררה ו-H&M וצעדה במסלולי תצוגות אופנה של ויקטוריה סיקרט ושאנל.

ב-2006 החלה להנחות את התוכנית "הטופ מודל הבאה של הולנד", ואחרי עונה בודדת הוחלפה על ידי דפנה דקרס.

ב-2009 פרסמה את ספרה "סודות הדוגמנות של ייפקה". משמשת כשגרירה של קרן הצלב האדום ההולנדי.

קישורים חיצוניים

 

מנחות טלוויזיה הולנדיות
דוגמניות הולנדיות
זוכות מראה השנה של עלית
משתתפות בתחרות מראה השנה של עלית 1997
הולנדיות שנולדו ב-1981
הולנדים שנולדו ב-1981